Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 566/12/8811	Trebišov, 3.4.2014
EEČ : 2-69-185-2014

U Z N E S E N I E

Trestná vec:	obvinený XXXXX 
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Dňa 06.08.2012 v čase o 21.30 hod. v obci Viničky na ul. Novej došiel k neuzamknutej bráne oplotenia obývaného rodinného domu č. 158/24, kde cez bránku vošiel na dvor, prešiel k otvorenej garáži, odkiaľ odcudzil horský bicykel zn. Admirál, čím takto spôsobil škodu XXXXX, trvale bytom Viničky, ul. Nová č. 158/24 vo výške 50,- €, lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Uznesením povereného príslušníka OO PZ Streda nad Bodrogom, sp. zn. ORP-818/SB-TV-2012 zo dňa 07.08.2012 je obvinený XXXXX stíhaný za prečin porušovania domovej slobody podľa § 194 ods. 1 Tr. zákona rozhodol na tom skutkovom základe, ako je to uvedené vo výrokovej časti tohto uznesenia.

	Preskúmaním vyšetrovacieho spisu som zistil, že obvinený XXXXX bol odsúdený Trestným rozkazom Okresného súdu v Trebišove sp.zn. 3T 17/2013 zo dňa 12.02.2013 za prečin krádeže podľa§ 212 ods. 2 písm. f Tr. zák. a iné k úhrnnému trestu odňatia slobody v trvaní 10 mesiacov s podmienečným odkladom na skúšobnú dobu v trvaní 3 rokov. Trestný rozkaz Okresného súdu nadobudol právoplatnosť dňa 28.02.2013.

	Trestným rozkazom Okresného súdu v Trebišove sp.zn. 1T 20/2013 zo dňa 21.03.2013, bol odsúdený za prečin krádeže podľa § 212 ods. 2 písm. f Tr. zák. k súhrnnému trestu odňatia slobody v trvaní 14 mesiacov, výkon ktorého bol podmienečne odložený na skúšobnú dobu v trvaní 3 rokov, pričom podľa § 42 ods. 2 Tr. por. bol zrušený výrok o treste trestného rozkazu Okresného súdu XXXXX sp.zn. 3T 17/2013 zo dňa 12.02.2013. Trestný rozkaz OS v Trebišove nadobudol právoplatnosť 06.04.2013.

	Podľa § 194 ods. 1 Tr. zák. za prečin porušovania domovej slobody môže byť uložený trest odňatia slobody v trvaní až na 2 roky. 

	Vzhľadom k tomu, že obvinenému bol uložený súhrnný trest v trvaní 14 mesiacov, s podmienečným odkladom na 3 roky je trest, ku ktorému môže viesť trestné stíhanie v tejto trestnej veci, celkom bez významu už popri treste, ktorý bol obvinenému už právoplatne uložený.

	Týmto uznesením nie sú dotknuté práva poškodeného na náhradu škody, ktorú si môže nárokovať na príslušnom občiansko-právnom súde. 

Preto som rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

JUDr. Miroslav Kohan
prokurátor